**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Шеснаесте посебне сједнице Народне скупштине Републике Српске**

**одржане 7. септембрa 2020. године**

Шеснаеста посебна сједница Народне скупштине Републике Српске одржана је 7. септембра 2020. године у Бањој Луци.

Сједница је заказана на захтјев члана Предсједништва БиХ из Републике Српске Милорада Додика у складу са чланом 170. став 2. Пословника Народне скупштине Републике Српске („Службени гласник Републике Српске“, брoj 66/20).

Предсједник Народне скупштине Републике Српске Недељко Чубриловић (у даљњем тексту: предсједник) отворио је Шеснаесту посебну сједницу и констатовао да постоји кворум за рад, те да су одсуство са сједнице најавили народни посланици: Милан Радовић, Мирела Кајкут Зељковић, Соња Караџић Јовичевић, Бранко Бутулија, Иванка Марковић, Бегија Смајић, Драган Галић, Милан Шврака, Крсто Јандрић, Дарко Бабаљ и Милан Тубин.

На почетку сједнице предсједник је обавијестио присутне да ће се радити док се не исцрпи дневни ред Шеснаесте посебне сједнице Народне скупштине Републике Српске, а да ће ***дан за гласање***бити по окончању расправе о тачки дневног реда.

Народна скупштина Републике Српске је усвојила

**ДНЕВНИ РЕД**

**1. Приједлог одлуке о потврђивању Изјаве члана Предсједништва Босне и Херцеговине из Републике Српске, по којој је Одлука о одобравању закључивања Меморандума о разумијевању између Централне изборне комисије Босне и Херцеговине и Међународне фондације за изборне системе (ИФЕС) број: 01-50-1-2516-10/20, без консензуса усвојена на 15. редовној сједници Предсједништва БиХ, одржаној 27. августа 2020. године, веома штетна по виталне интересе Републике Српске**

са ***52 гласа ''за'', 10 ''против'' и једним ''уздржаним''.***

Након тога прешло се на разматрање тачке дневног реда.

**Ад – 1:**  **Приједлог одлуке о потврђивању Изјаве члана Предсједништва Босне и Херцеговине из Републике Српске, по којој је Одлука о одобравању закључивања Меморандума о разумијевању између Централне изборне комисије Босне и Херцеговине и Међународне фондације за изборне системе (ИФЕС) број: 01-50-1-2516-10/20, без консензуса усвојена на 15. редовној сједници Предсједништва БиХ, одржаној 27. августа 2020. године, веома штетна по виталне интересе Републике Српске.**

Прије давања ријечи предлагачу по овој тачки дневног реда, Народна скупштина се изјаснила и усвојила приједлог Колегијума Народне скупштине да право на дискусију по овој тачки дневног реда из сваког клуба имају по два посланика, (са *52 гласа ''за'', 12 ''против'' и једним ''уздржаним'').*

У име предлагача уводно излагање дневног реда поднио је члан Предсједништва Босне и Херцеговине из Републике Српске Милорад Додик.

Затим, Колегијум је одобрио обраћање предсједницима парламентарних политичких странака у Народној скупштини Републике Српске који су упутили захтјев за обраћање у трајању до 10 минута, те су се исти обратили сљедећим редослиједом:

* Мирко Шаровић – СДС,
* Бранислав Бореновић – ПДП и
* Ненад Стевандић – УС.

У расправи су учествовали: предсједник Владе Републике Српске Радован Вишковић и предсједник Републике Српске Жељка Цвијановић, те сљедећи народни посланици: Јелена Тривић, Игор Жунић, Зоран Видић, Сенад Братић, Споменка Стевановић, Небојша Вукановић, Срђан Мазалица, Костадин Васић, Андреа Дорић и Драшко Станивуковић.

Закључена је расправа по овој тачки дневног реда, а завршну ријеч је поднио члан Предсједништва Босне и Херцеговине из Републике Српске Милорад Додик.

Након завршетка расправе по тачки дневног реда Шеснаесте посебне сједнице прешло се у ***дан за гласање****.*

*У* ***дану за гласање***,7. септембра 2020. године*,* своје одсуство најавили су сљедећи народни посланици: Дарко Бабаљ, Жељко Бабић, Бранко Бутулија, Зоран Видић, Небојша Вукановић, Недељко Гламочак, Соња Караџић Јовичевић, Иванка Марковић, Миладин Станић, Томица Стојановић, Милан Тубин, Давор Шешић, Перица Бундало, Гордана Видовић, Миленко Вићановић, Драган Галић, Љубиша Крунић, Јелена Тривић, Игор Црнадак, Милан Шврака, Крсто Јандрић, Бегија Смајић, Сенад Братић, Един Рамић, Мирела Кајкут Зељковић и Милан Радовић.

Народна скупштина Републике Српске се изјаснила о:

**Приједлогу Одлуке о потврђивању Изјаве члана Предсједништва Босне и Херцеговине из Републике Српске, по којој је Одлука о одобравању закључивања Меморандума о разумијевању између Централне изборне комисије Босне и Херцеговине и Међународне фондације за изборне системе (ИФЕС) број: 01-50-1-2516-10/20, без консензуса усвојена на 15. редовној сједници Предсједништва БиХ, одржаној 27. августа 2020. године, веома штетна по виталне интересе Републике Српске**

Народна скупштина Републике Српске је усвојила

**Одлуку о пријевременом ступању на снагу Одлуке о потврђивању Изјаве члана Предсједништва Босне и Херцеговине из Републике Српске, по којој је Одлука о одобравању закључивања Меморандума о разумијевању између Централне изборне комисије Босне и Херцеговине и Међународне фондације за изборне системе (ИФЕС) број: 01-50-1-2516-10/20, без консензуса усвојена на 15. редовној сједници Предсједништва БиХ, одржаној 27. августа 2020. године, веома штетна по виталне интересе Републике Српске**

са ***56 гласова ''за'', ниједним ''против'' и ниједним ''уздржаним''***.

Народна скупштина Републике Српске је усвојила

**Одлуку о потврђивању Изјаве члана Предсједништва Босне и Херцеговине из Републике Српске, по којој је Одлука о одобравању закључивања Меморандума о разумијевању између Централне изборне комисије Босне и Херцеговине и Међународне фондације за изборне системе (ИФЕС) број: 01-50-1-2516-10/20, без консензуса усвојена на 15. редовној сједници Предсједништва БиХ, одржаној 27. августа 2020. године, веома штетна по виталне интересе Републике Српске**

са ***56 гласова ''за'', ниједним ''против'' и ниједним ''уздржаним''***.

Предсједник је закључио Шеснаесту посебну сједницу Народне скупштине Републике Српске.

Саставни дио овог записника је препис тонског записа Шеснаесте посебне сједнице Народне скупштине Републике Српске од 110 страница.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***